als_Latn dik_Latn sag_Latn
Republika e veshit të madhPublikuar 2 weeks ago në Lajmpress
Dhe tua them të vërtetën, ka kohë që të gjithë njerëzit po më ngjajnë në veshë ndërsa edhe vet shteti na është shndërruar në Vesh Republikë. Ekziston një thënie se veshi i madh i dëgjon të gjitha
EJUP BERISHA
Sa e urrej një fakt e ai është se gjithmonë kur duhet të shkruaj diçka të mire për politikën nuk kam çfarë të shkruaj për të pasi që diçka të tillë nuk mund të gjej dot apo edhe nëse dua të shkruaj diçka të ngjashme gjithmonë dalin ngjarje qesharake politike si këto të fundit që më demotivojnë që të shkruaj për diçka të mirë në politikë. Ndërsa kur të shkruash për diçka duhet të gjesh edhe fakte e jo vetëm të radhitësh fjalë të kota. Ndërsa të shkruash për politikën në vendin tonë të mbetet të radhitësh vetëm fjalë të kota por jo edhe fakte sepse këto të fundit nuk gjenden dot, sepse politika dhe e mira këtu tek ne nuk kanë asgjë të përbashkët me njëra tjetrën. Këtë e them nga përvoja e kjo e fundit është mësuesi më i mirë i jetës. Por përvoja u takon njerëzve të mençur që arrijnë të nxjerrin mësime të mençura prej saj.
Nuk thuhet kot se njeriun e mençur mund ta zëvendësosh në gjithçka por jo edhe në përvojën e tij. Kur zhduken apo ndërrojnë jetë njerëzit e mençur përdoret një frazë apo fjali pikëlluese e ajo është Ky njeri është i pazëvendësueshëm. Njeriu i mençur është i pazëvendësueshëm të paktën për dituritë dhe përvojën që e ka arritur gjatë punës dhe aktivitetit intelektual e mendor. Ish ministri i jashtëm austriak Clemence Von Meternih me rastin e vdekjes së ish ministrit të jashtëm britanik Castelreagh ka thënë. Vdekja e tij është një fatkeqësi e madhe posaçërisht për mua. Sipas tij Castelreagh-u është i vetmi i cili në vendin e tij ka grumbulluar përvoja të jashtme dhe i cili ka mësuar ta kuptoj, ai më tej ka shtuar se tani janë të nevojshme vite derisa nuk paraqitet dikush që do të arrij në shkallën e njëjtë të besimit. Në kohën e çmendurive evropiane në shekullin e 19 atëherë kur ka ekzistuar mentaliteti i mbrapsht i grindjeve dhe konflikteve të vazhdueshme mes popujve të Evropës diku në Evropë ishin vrarë 40 intelektual dhe një njeri i tronditur nga kjo ngjarje kishte thënë nuk do të më dhimbseshin po të vriteshin edhe 40 mijë njerëz të rëndomtë se sa këta që janë vrarë duke aluduar për intelektualët. Kjo thënie e dëshmon më së miri se sa vlerë kanë njerëzit e mençur dhe të ditur apo ata që ne i quajmë intelektual.
Kush janë intelektualët, pra ?. Ata janë njerëzit që kanë shumë njohuri e dije dhe të cilët këtë dije e kanë arritur me punë dhe mund shumë të madh. Apo ata të cilët të paktën 15 apo 16 orë prej 24 orëve të ditës i kalojnë nëpër institute apo laboratorë shkencore. Dhe parashtrohet një pyetje shumë logjike e ajo është se a ka njerëz të mençur apo a ka intelektual në politikën e vendit. Nuk ka jo nuk ka un lirisht mund të ofroj një dhuratë shumë të shtrenjtë nëse ma gjeni të paktën një të tillë. Dhe un jam i shpëtuar në këtë aspekt sepse nuk mund të gjesh të tillë të paktën këtu në këtë gadishullin të quajtur Ballkan. Pse ndodh kjo faji është te përzgjedhja e kuadrove nga ana e Partive politike. Duke e pasur përsyshë faktin se këto subjekte e bëjnë përzgjedhjen e kuadrit të cilin pastaj e rekrutojnë për të marrë poste në pozita udhëheqëse në Parti si dhe nëpër organizata dhe institucione të ndryshme shtetërore. Dhe ata këtë punë më shpesh e bëjnë duke mos mbajtur llogari për cilësinë e kuadrove që i përzgjedhin por duke u bazuar në disa kritere dhe interesa tjera që duan ti arrijnë gjatë rekrutimit të këtyre kuadrove . Prandaj ne kemi vetëm bartës funksionesh shtetërore dhe publike e jo edhe burrështetas me plotkuptimin e fjalës. Po të kishim burrështetas ne nuk do të na përsëriteshin ngjarjet historike sepse sa e di un prej kohësh dikush dikë po e përgjon në vendin tonë. Apo krijohet përshtypja se të gjithë po i përgjojnë të gjithë.
Dhe tua them të vërtetën, ka kohë që të gjithë njerëzit po më ngjajnë në veshë ndërsa edhe vet shteti na është shndërruar në Vesh Republikë. Ekziston një thënie se veshi i madh i dëgjon të gjitha. A e dini se sa i bajatshëm dhe i bezdisshëm më është bërë udhëheqësi i opozitës personi Z.Z me incizimet që po i publikon në opinion për keqpërdorimet e pushtetit. Ai po i quan bomba udhëheqësi i Partisë Demokratike Shqiptare Menduh Thaqi me plot të drejtë po i quan fishekzjarrë ndërsa bubullima e tyre po u ngjanë as atyre fishekzjarrëve më të vogla me zhurmë që mezi dëgjohet e të cilat u dedikohen qejfeve të fëmijëve më të vegjël. Ky njeri se kam ditur se mund të jetë kaq cirkusant i madh por i papërvojë. Këta tipa cirkusantësh në të shumtën rasteve përfundojnë me hundë dhe buzë të përgjakura apo të mavijosur sepse nuk kanë shkathtësi gjatë ekzekutimit të pikave të cirkut dhe në vend se të gjuhen në rrjet përplasen për dheun e pavijonit të cirkut. Edhe një pikë cirku i përgatitur gjatë kohë nga opozita maqedonase po më bën të qesh së tepërmi por jo sepse është interesante por për faktin se është e bazuar në intriga. Opozita në betejën e saj për pushtet disa shqiptarëve ua ka futur në gojë idenë se do të ishte e gatshme që në përpjekjet për daljen nga kriza që postin e kryeministrit t’ia besoj një shqiptari. Dhe këta shqiptar me plot gojë e transmetojnë një gjë të tillë në opinionin shqiptar. Sa qesharake kush do të jetë ai shqiptar apo cila do të jetë ajo opozitë që në të ardhmen do të bëhet pozitë e do t’ia besonte postin e kryeministrit një shqiptari. Kush do të ishte ai shqiptar kryeministër që do ta udhëhiqte Qeverinë, urdhrave të të cilit do ti bindeshin ministrat e LSDM-së. Ndoshta e kanë fjalën për personin XH. H apo ata tipa shqiptarësh që mbajnë nga dy libreza partiake në xhepat e tyre, Atë të partisë amë LSDM-së dhe atë të Partisë shqiptare që do të jetë filiali e LSDM-së. Ok, meqë i tërë shteti është shndërruar në një cirk të madh nuk është keq të qeshim por jo shumë me gjestet dhe akrobacionet qesharake të politikanëve cirkusant por me së shumti me çmenduritë dhe marritë e tyre.
Kryeministri shqiptar është intrigë tipike komuniste e trashëgimtarëve të ish Partisë Komuniste LSDM-së e bazuar në idenë famëkeqe të Vëllazërim Bashkimit kohë e cila në poste vendoste shqiptar lojal komunistë të cilët ishin vetëm kukulla e jo faktor serioz politik vendim-marrës dhe vendim zbatues. Një fjalë e mençur thotë Kombet mësojnë nga përvoja. Shqiptarët duhet të kenë mësuar mjaft nga përvoja e intrigave dhe shantazheve të LSDM-së. Mos të na ndodh që diqka të ndodh dhe ne të kuptojmë se është shumë vonë që diçka të ndërmerret. Ndërsa burrështetasit megjithatë duhet të veprojnë sikurse intuita e tyre të jetë tanimë përvojë dhe sikurse vullneti i tyre të jetë e vërteta. Burrështetasi duhet të jetë mësues ai duhet ta tejkaloj hendekun mes përvojës së rrethit të tij dhe vizionit që e ka apo mes traditës dhe ardhmërisë. Burrështetasit nuk duhet të jenë cirkusant por njerëz serioz që me mençuri , dije dhe me shkathtësi do të dinë që popullin ta udhëheqin në rrugë të drejtë të ardhmërisë më të mirë e më të ndritur. Mjaft më me cirk të bëhemi serioz e më të mençur.
als_Latn als_Latn bos_Latn als_Latn als_Latn als_Latn als_Latn als_Latn